**LĒMUMS**

Liepājā

|  |  |
| --- | --- |
| 2021.gada 19.augustā |  Nr.300/10(prot. Nr.10, 20.§) |

Par grozījumiem 2009.gada 3.decembra

lēmumā Nr.446 “Par zemesgabalu

piekritību Liepājas pilsētas pašvaldībai”

Saskaņā ar Ministru kabineta 2009.gada 1.septembra noteikumiem Nr.996 “Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” ar Liepājas pilsētas domes 2009.gada 3.decembra lēmumu Nr.446 “Par zemesgabalu piekritību Liepājas pilsētas pašvaldībai” (turpmāk - Lēmums), apstiprināts Liepājas valstspilsētas pašvaldībai (turpmāk - Pašvaldība) piekrītošo zemju saraksts.

Pašvaldība, izvērtējot Nekustamo īpašumu jautājumu konsultatīvās komisijas 2021.gada 21.aprīļa lēmumu (sēdes protokols Nr.5) un Liepājas pilsētas pašvaldības iestādes “Liepājas pilsētas būvvalde” 2021.gada 1.jūnija izziņu Nr.483/2.3. “Par zemesgabalu Strazdu ielā 20A, Liepājā”, konstatē, ka Lēmumā iekļaujama zemes vienība Strazdu iela 20A, Liepāja (kadastra numurs 1700 011 0300), 1196 kv.m platībā. Nekustamā īpašuma valsts kadastra informācijas sistēmā zemes vienībai reģistrēts statuss - rezerves zemes fonds, un zemesgabalu piekritības izvērtēšanas procesā neviena no ministrijām nav noteikusi, ka zemesgabals piekrīt valstij kādas ministrijas personā. Zemes vienība saskaņā ar likuma “Par pašvaldībām” 15.panta pirmās daļas 2.punktu nepieciešama pašvaldības autonomās funkcijas veikšanai - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana) - tādējādi ir piekrītoša Pašvaldībai.

Tāpat arī, izvērtējot Nekustamā īpašuma valsts kadastra informācijas sistēmā Pašvaldībai piekrītošo zemju sarakstu, konstatēts, ka zemes vienības 14.novembra bulvāris 79, Liepāja (kadastra apzīmējums 17000140223), Durbes iela 27, Liepāja (kadastra apzīmējums 17000140224), Kalenieku iela 3, Liepāja (kadastra apzīmējums 17000150028), Ploču iela 6C, Liepāja (kadastra apzīmējums 17000140343), Ploču iela 7C, Liepāja (kadastra apzīmējums 17000140378) un Stārķu iela 20, Liepāja (kadastra apzīmējums 17000120785) nav piekrītošas Pašvaldībai, tās izslēdzamas no Pašvaldībai piekrītošo zemju saraksta un tām nosakāms statuss - zeme zemes reformas pabeigšanai, attiecīgi izdarot grozījumu Liepājas pilsētas domes 2008.gada 23.oktobra lēmumā Nr.502 “Par līdzvērtīgas zemes kompensācijas fonda izveidošanu”.

Pamatojoties uz likuma “Par pašvaldībām” 21.panta pirmās daļas 17.punktu, Ministru kabineta 2009.gada 1.septembra noteikumu Nr.996 “Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 3. un 11.punktu, kā arī izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Izdarīt Liepājas pilsētas domes 2009.gada 3.decembra lēmumā Nr.446 “Par zemesgabalu piekritību Liepājas pilsētas pašvaldībai” šādus grozījumus:
	1. svītrot lēmuma pielikuma 279.ierakstu - Stārķu iela 20, Liepāja (kadastra Nr.17000120785;
	2. svītrot lēmuma pielikuma 348.ierakstu - Ploču iela 6C, Liepāja (kadastra Nr.17000140343);
	3. svītrot lēmuma pielikuma 354.ierakstu - 14.novembra bulvāris 79, Liepāja (kadastra Nr.17000140223);
	4. svītrot lēmuma pielikuma 355.ierakstu - Durbes iela 27, Liepāja (kadastra Nr.17000140224);
	5. svītrot lēmuma pielikuma 358.ierakstu - Ploču iela 7C, Liepāja (kadastra Nr.17000140378);
	6. svītrot lēmuma pielikuma 400.ierakstu - Kalenieku iela 3, Liepāja (kadastra Nr.17000150028);
	7. papildināt pielikumu ar 427.ierakstu saskaņā ar pielikumu.

2. Liepājas pilsētas pašvaldības iestādei “Nekustamā īpašuma pārvalde” iesniegt lēmumu Valsts zemes dienesta Kurzemes reģionālajai nodaļai Nekustamā īpašuma valsts kadastra informācijas sistēmas datu aktualizēšanai.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei |